Χαμένες αγάπες

Το Χαμένες αγάπες (πρωτότυπος τίτλος: Amores perros) είναι μεξικανική ταινία του 2000 σε σκηνοθεσία του Αλεχάντρο Γκονσάλες Ινιάριτου και σενάριο του Γκιγιέρμο Αριάγα.

Είναι η πρώτη ταινία του σκηνοθέτη και η πρώτη της τριλογίας του θανάτου (οι άλλες δύο είναι τα 21 γραμμάρια και η Βαβέλ).

Πλοκή
Οκτάβιο και Σουζάνα
Ο Οκτάβιο είναι ένας φτωχός Μεξικανός, ο οποίος προσπαθεί να μαζέψει χρήματα βάζοντας τον σκύλο του, Κόφι, να συμμετέχει σε κυνομαχίες. Με τα χρήματα αυτά θέλει να φύγει από το σπίτι του και να ζήσει με τη γυναίκα του αδερφού του, Σουζάνα.

Ντάνιελ και Βαλέρια
Ο Ντάνιελ είναι παντρεμένος με την Χουλιέτα, αλλά χωρίζει για να συζήσει με τη Βαλέρια, ένα μοντέλο. Η Βαλέρια αναγκάζεται για κάποιο διάστημα να μείνει σε αναπηρικό καροτσάκι. Εκείνη την περίοδο, εγκλωβίζεται κατά λάθος ο σκύλος της κάτω από το πάτωμα του σπιτιού τους.

Ελ Τσίβο και Μαρού
Ο Ελ Τσίβο είναι ένας πλανόδιος πωλητής, ο οποίος είναι μονίμως περιτριγυρισμένος από σκυλιά και βγάζει χρήματα εκτελώντας συμβόλαια θανάτου. Είναι πρώην αντάρτης, που μπήκε στη φυλακή για τη δράση του και ψάχνει να βρει την κόρη του, Μαρού, η οποία δεν τον έχει γνωρίσει και τον θεωρεί νεκρό.

Οι τρεις ιστορίες συνδέονται μεταξύ τους με απρόβλεπτο τρόπο, όταν συμβαίνει ένα αυτοκινητιστικό δυστύχημα.

Ηθοποιοί και χαρακτήρες

Βραβεία/Διακρίσεις 
Η ταινία κέρδισε το Βραβείο BAFTA Καλύτερης Μη Αγγλόφωνης Ταινίας, ενώ ήταν υποψήφια για το Όσκαρ Καλύτερης Ξενόγλωσσης Ταινίας και για τη Χρυσή Σφαίρα Καλύτερης Ξενόγλωσσης Ταινίας.

Παραπομπές 

Μεξικάνικες ταινίες
Ταινίες με θέμα τον θάνατο
Σπονδυλωτές ταινίες
Ισπανόφωνες ταινίες
Σκηνοθετικό ντεμπούτο σε ταινίες
Ταινίες του 2000
Ταινίες σε σκηνοθεσία Αλεχάντρο Γκονσάλες Ινιάριτου
Μεξικανικές δραματικές ταινίες
Ταινίες γυρισμένες στο Μεξικό
Ταινίες σχετικά με σκύλους